ମାସ୍ଟୋସାଇଟୋସିସ

ମାସ୍ଟୋସାଇଟୋସିସ (ଇଂରାଜୀ ଭାଷାରେ  Mastocytosis) ହେଉଛି ମାସ୍ଟ ଜୀବକୋଷର ଏକ ପ୍ରକାର କର୍କଟ ରୋଗ ।  ଏହାର ଲକ୍ଷଣଗୁଡ଼ିକ ମଧ୍ୟରେ ଗଲୁ ହେବା, ହାଇଭ୍‌ସ, ଆଞ୍ଜିଓଇଡିମା, କଥା କ‌ହିବା ବେଳେ ସଁ ସଁ ଶବ୍ଦ ହେବା, ମୁଣ୍ଡ ହାଲୁକା ଲାଗିବା, ପେଟ କ୍ରାମ୍ପ ଏବଂ ହାଡ଼ ଯନ୍ତ୍ରଣା ଅନ୍ତର୍ଭୁକ୍ତ ହୋଇପାରେ । । ମାମଲାଗୁଡ଼ିକ ସାମାନ୍ୟରୁ ଗୁରୁତର ହୋଇପାରେ । ରୋଗ ଜଟିଳ ହେଲେ ଆନାଫାଇଲାକ୍‌ସିସ ଏବଂ ଓଷ୍ଟିଓପୋରୋସିସ୍ ଅନ୍ତର୍ଭୁକ୍ତ ହୋଇପାରେ । 

ଏହା ସାଧାରଣତଃ କେତେକ ଜୀବକୋଷରେ କେଆଇଟି ଡି୮୧୬ଭି (KIT D816V)ରେ  ଜେନେଟିକ୍ ମ୍ୟୁଟେସନ୍ ଯୋଗୁଁ ହୋଇଥାଏ, ଯାହା ଯୋଗୁ ମାଷ୍ଟ କୋଷ ତିଆରି ହୁଏ ।  ଏହି କୋଷଗୁଡ଼ିକ ଅନ୍ୟାନ୍ୟ ପଦାର୍ଥ ସହିତ ହିଷ୍ଟାମିନ୍ ମୋଚନ କରନ୍ତି । ଏହା କୌଣସି ବ୍ୟକ୍ତିଙ୍କ ପିତାମାତାଙ୍କଠାରୁ ଉତ୍ତରାଧିକାରୀ ଭାବରେ ପ୍ରାପ୍ତ ହୁଏନି । ବାୟୋପସିରେ ସାଧାରଣତଃ ମାଷ୍ଟ କୋଷର ଏକାଧିକ ଘନ କ୍ଷେତ୍ରରେ ଟ୍ରାଇପ୍ଟେଜ୍ ଏବଂ ସିଡି୧୧୭ (CD117) ପଜିଟିଭ୍ ମିଳିଲେ ରୋଗ ନିର୍ଣ୍ଣୟ ହୁଏ। ଏହା ଚର୍ମରୁ ପୃଥକ କରାଯାଇପାରେ କିମ୍ବା ଶରୀରର ବିଭିନ୍ନ ସ୍ଥାନକୁ ପ୍ରଭାବିତ କରିପାରେ । ଏକାଧିକ କ୍ଷେତ୍ରକୁ ପ୍ରଭାବିତ କରୁଥିବା ମାମଲାଗୁଡ଼ିକୁ ଅଣ-ଉନ୍ନତ ଏବଂ ଉନ୍ନତ ଭାବରେ ବିଭକ୍ତ କରାଯାଏ ।

ଅଣଉନ୍ନତ ରୋଗ ପରିଚାଳନା ପାଇଁ  ଟ୍ରିଗର ଏବଂ ଔଷଧକୁ ଏଡାଇ ଯିବା ଆବଶ୍ୟକ ଓ  ଲକ୍ଷଣଗୁଡ଼ିକୁ ନିୟନ୍ତ୍ରଣ କରିବା ପାଇଁ ଆଣ୍ଟିହିଷ୍ଟାମିନ୍ ଏବଂ ମାଷ୍ଟ କୋଷ ସ୍ଥିରୀକରଣକାରୀ ଆବଶ୍ୟକ ହୁଏ । କିଛି କ୍ଷେତ୍ରରେ କର୍ଟିକୋଷ୍ଟିରୋଏଡ୍ କିମ୍ବା ଓମାଲିଜୁମାବ୍ ଉପକାର କରିପାରେ । ଉନ୍ନତ ରୋଗରେ ଇମାଟିନିବ, ମିଡୋଷ୍ଟାଉରିନ, କିମ୍ବା ଷ୍ଟେମ କୋଷ ପ୍ରତିରୋପଣ କରାଯିବାକୁ ବିଚାର କରାଯାଏ । ପିଲାମାନଙ୍କଠାରେ ଏହି ରୋଗ ଉପଶମ ହୋଇପାରେ, ବୟସ୍କମାନଙ୍କଠାରେ ଏହା ହୁଏନି ।

ମାଷ୍ଟୋସାଇଟୋସିସ ରୋଗ ବହୁତ କମ୍ ଦେଖାଯାଏ, ଏହା ପ୍ରତିବର୍ଷ ପ୍ରତି ୧୦୦,୦୦୦ ଲୋକଙ୍କ ମଧ୍ୟରେ ପ୍ରାୟ ୦.୫ରୁ ୨.୮ ନୂତନ ରୋଗ ହୁଏ ।  ଏହା ପିଲା ଏବଂ ବୟସ୍କମାନଙ୍କୁ ପ୍ରଭାବିତ କରିପାରେ । ପୁରୁଷ ଏବଂ ମହିଳାମାନେ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି । ଆମେରିକାରେ କଳା ଲୋକଙ୍କ ଅପେକ୍ଷା ଧଳା ଲୋକମାନେ ଅଧିକ ପ୍ରଭାବିତ ହୁଅନ୍ତି ।

 ଆଧାର 

Category:ଚିକି
Category:Translated from MDWiki